
	OBJEKTA HIGIĒNISKAIS NOVĒRTĒJUMS



	Valmierā



	2021. gada 15. jūlijā



	1. Objekta nosaukums: Diennakts nometne

	1. Objekta īpašnieks: nometnes organizētājs: Biedrība ,,Nanda”, reģ. Nr. 40008156094, Dīķa iela 20- 4, Rīga, LV-1004; nometnes vadītāja  - Līga Krustkalna (apliecības Nr. 116-00490), tālruņa Nr. 29409205

	1. Objekta adrese: „Jumurdas muiža”, Jumurdas pagasts, Madonas novads

	1. Novērtēšanu veica: 17.06.2021., Sabiedrības veselības departamenta Vidzemes kontroles nodaļas vides veselības analītiķe Evita Kupča.

	1. Novērtēšanā piedalījās: objekta pilnvarotā persona

	1. Konstatēts: 
6.1. Vispārīgās ziņas par objektu/ objekta raksturojums
Dokumenta sagatavošana veikta, pamatojoties uz nometnes vadītājas Līgas Krustkalnas (nometņu vadītāja apliecības Nr. 116-00490, derīga līdz 24.06.2025.) pieteikumu, lai novērtētu telpu gatavību nometnes darbības uzsākšanai. ”.  
Nometnes norises vieta – atpūtas komplekss „Jumurdas muiža”. Dalībnieku vecums no 14 līdz 18 gadiem, maksimālais dalībnieku skaits nometnē līdz 30.
Nometnes dalībnieku izmitināšana paredzēta atpūtas kompleksa vienā dzīvojamā mājā -  katrā mājas numuriņā ierīkots sanitārais mezgls ar dušu, tualeti un roku mazgātni.,  un administratīvajā ēkā, kurā ierīkota virtuve, ēdamzāle, tualetes un dušas -  atsevišķi vīriešiem un sievietēm.  Ir nodrošināta iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Roku dezinfekcijas līdzekļus nodrošinās atpūtas komplekss ,,Jumurdas muiža”. Nometnes dalībniekiem gulēšanas aprīkojumu  arī nodrošina atpūtas komplekss ,,Jumurdas muiža”. Pirms nometnes darbības uzsākšanas gultu matrači tiek apstrādāti ar dezinfekcijas līdzekli. Nometnes dalībnieki izmantos individuālo gultas veļu un dvieļus. Telpu un aprīkojuma dezinfekciju nometnes laikā veiks atpūtas kompleksa ,,Jumurdas muiža” darbinieki. Ir nodrošināts virsmu dezinfekcijas līdzeklis, tas tiek bērniem nepieejamā vietā. Uzkopšanas inventārs ir marķēts atbilstoši pielietošanas veidam, katrai telpu grupai paredzēts atsevišķs inventāra komplekts, tualetes inventāru glabā atsevišķi no pārējā uzkopšanas inventāra.  
Tiks noslēgts līgums ar medicīnas darbinieku par ārstniecisko pakalpojumu sniegšanu nometnes laikā. Ēdināšanu nodrošinās PVD uzraudzībā esošs uzņēmums – SIA ,,HPJ” viesu māja ,,Jumurdas muiža” (PVD reģ. Nr.001742). Slāpju remdēšanai izmantos dzeramo ūdeni no atpūtas kompleksa “Jumurdas muiža” ūdensapgādes sistēmas, kā arī nometnes organizators nodrošinās fasēto dzeramo ūdeni VENDEN.
Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. 
6.2. Iekštelpu virsmu apdare - telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami

6.3. Apgaismojums - visās nometnes norises telpās pieejams dabīgais apgaismojums, izņemot sanitāros mezglus. Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. 

6.4. Siltumapgāde  - vasaras laika periodā nav paredzēta

6.5. Gaisa apmaiņa - dzīvojamās telpās ir dabīgā, mehāniskā vilkmes ventilācija ierīkota sanitārajās telpās

6.6. Ūdens apgāde - autonoma - artēziskais urbums; nodrošināta aukstā un karstā ūdens padeve. Karstā ūdens padeve vasaras periodā tiek nodrošināta ar elektriskajiem sildītājiem. 

6.7. Kanalizācijas sistēma – autonoma

6.8. Teritorijas labiekārtošana - teritorija labiekārtota, sakopta, iežogota. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām:  atkritumus uzglabā slēgtas konstrukcijas konteineros.

6.9. Vides pieejamība  - netiek vērtēta

6.10. Riska faktoru novērtēšana un cita informācija  - ir nodrošināti prasībām atbilstoši roku un virsmu dezinfekcijas līdzekļi. Nometnes vadītājs tiek informēts, ka telpās jāveic regulāra uzkopšanu - vismaz divas reizes dienā, savukārt, tualešu telpās vismaz reizi 3 stundās. Nepieciešamības gadījumā ir iespējams nodrošināt nometnes dalībnieku izolēšanu atsevišķā telpā/ vietā.


	7. SLĒDZIENS
Atpūtas komplekss „Jumurdas muiža”, “Jumurdas Muiža”, Jumurdas pagastā, Madonas novadā atbilst higiēnas prasībām.

Nometņu organizētājam jāseko līdz aktuālai informācijai par atļauto bērnu skaitu nometnēs un aktuālajām normatīvo aktu prasībām par bērnu nometņu darbības organizēšanu.

	1. Rekomendējamie pasākumi 
0. Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2021. gada „Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti pēc Atzinuma saņemšanas, laikā līdz nometnes darbības uzsākšanai.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai izmantot līdzekļus, kas ir efektīvi pret apvalkotajiem (corona) vīrusiem, piemēram, 70 % etanola šķīdumu, nātrija hipohlorīta 0,5 % šķīdumu, 50% izopropanolu saturošus līdzekļus. 
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Nometnes laikā peldēšanās pieļaujama tikai drošās peldvietās un dienas gaismā. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

